CELEX: 31994D0924
Language: el
Date: 1994-11-14 00:00:00
Title: 94/924/ΕΚ: Απόφαση της Επιτροπής της 14ης Νοεμβρίου 1994 περί θεσπίσεως οικολογικών κριτηρίων για την απονομή του κοινοτικού οικολογικού σήματος στο χαρτί υγείας

Avis juridique important

|

31994D0924

94/924/ΕΚ: Απόφαση της Επιτροπής της 14ης Νοεμβρίου 1994 περί θεσπίσεως οικολογικών κριτηρίων για την απονομή του κοινοτικού οικολογικού σήματος στο χαρτί υγείας  

Επίσημη Εφημερίδα αριθ. L 364 της 31/12/1994 σ. 0024 - 0031 Φινλανδική ειδική έκδοση: Κεφάλαιο 15 τόμος 14 σ. 0168  Σουηδική ειδική έκδοση: Κεφάλαιο 15 τόμος 14 σ. 0168 

ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Νοεμβρίου 1994 περί θεσπίσεως οικολογικών κριτηρίων για την απονομή του κοινοτικού οικολογικού σήματος στο χαρτί υγείας (94/924/EK)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (EOK) αριθ. 880/92 του Συμβουλίου της 23ης Μαρτίου 1992 σχετικά με κοινοτικό σύστημα απονομής οικολογικού σήματος (1), και ιδίως το άρθρο 5 παράγραφος 1 δεύτερο εδάφιο,  Εκτικώντας:  ότι στο άρθρο 5 παράγραφος 1 πρώτο εδάφιο του κανονισμού (EOK) αριθ. 880/92 προβλέπεται ότι οι προϋποθέσεις για την απονομή του κοινοτικού οικολογικού σήματος καθορίζονται ανά κατηγορία προϊόντων- ότι στο άρθρο 10 παράγραφος 2 του εν λόγω κανονισμού ορίζεται ότι οι οικολογικές επιδόσεις ενός προϊόντος αξιολογούνται σε σχέση με τα ειδικά κριτήρια που καθορίζονται για τις κατηγορίες προϊόντων- ότι σύμφωνα με το άρθρο 6 του ίδιου κανονισμού, η Επιτροπή έχει συμβουλευθεί τους κυρίως ενδιαφερόμενους κύκλους στο πλαίσιο γνωμοδοτικού σώματος- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 7 του κανονισμού (EOK) αριθ. 880/92,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Η κατηγορία προϊόντων "χαρτί υγείας" ορίζεται ως εξής:  "Ρόλοι ή δεσμίδες χαρτιού για την ατομική υγιεινή στις τουαλέτες. Το χαρτί συνίσταται κατά κανόνα σε συρρικνωμένο χαρτί (κρεπ) ή έκτυπο χαρτί (παπιέ-γκοφρέ) σε απλά ή πολλαπλά φύλλα. Τα κριτήρια δεν ισχύουν για το χαρτί που περιέχει παράγοντες αντοχής  στον εφελκυσμό σε υγρή κατάσταση. Εξαιρούνται από την κατηγορία προϊόντων συναφή προϊόντα από μαλακό χαρτί, όπως οι χαρτοπετσέτες και τα χαρτομάνδηλα."  Άρθρο 2  Οι οικολογικές επιδόσεις της κατηγορίας προϊόντων όπως ορίζεται στο άρθρο 1 αξιολογούνται με βάση τα ειδικά οικολογικά κριτήρια που καθορίζονται στο παράρτημα.   Άρθρο 3  Ο ορισμός της κατηγορίας προϊόντων και τα ειδικά για την κατηγορία αυτή οικολογικά κριτήρια ισχύουν για τριετή περίοδο από την ημερομηνία κατά την οποία η παρούσα απόφαση παράγει αποτέλεσμα.   Άρθρο 4  Για διοικητικούς σκοπούς, ο κωδικός αριθμός που αποδίδεται στην κατηγορία προϊόντων, είναι "004".   Άρθρο 5  Η παρούσα απόφαση απευθύνεται στα κράτη μέλη.  Βρυξέλλες, 14 Νοεμβρίου 1994,  Για την Επιτροπή Γιάννης ΠΑΛΑΙΟΚΡΑΣΣΑΣ Μέλος της Επιτροπής  (1) EE αριθ. L 99 της 11.4. 1992, σ. 1.    ΠΑΡΑΡΤΗΜΑ   ΚΡΙΤΗΡΙΑ ΟΙΚΟΛΟΓΙΚΟΥ ΣΗΜΑΤΟΣ ΓΙΑ ΤΟ ΧΑΡΤΙ ΥΓΕΙΑΣ   Περιβαλλοντικά κριτήρια  i) Η ινώδης πρώτη ύλη για τη χαρτοποιία πρέπει να είναι παρθένος πολτός ή πολτός από απορρίμματα χαρτιών (1)() ή μείγμα τών δύο. Το σύνολο του παρθένου ξύλου πρέπει να προέρχεται από περιοχές, στα οποία εφαρμόζεται διαχείριση  των δασών (2)().  ii)  Οι επιπτώσεις των προϊόντων στο περιβάλλον αξιολογούνται εν σχέσει προς τις ακόλουθες παραμέτρους:  α) κατανάλωση ανανεώσιμων πόρων (3)() β) κατανάλωση μη ανανεώσιμων πόρων (4)() γ) εκπομπή διοξειδίου του άνθρακα δ) εκπομπή θείου/διοξειδίου του θείου ε) απόρριψη οργανικών ουσιών στα ύδατα (COD) στ) απόρριψη οργανοχλωριούχων ενώσεων (στα ύδατα) (AOX) ζ) παραγωγή αποβλήτων (5)().  Οι επιδόσεις ως προς την κάθε παράμετρο εκφράζονται συναρτήσει επιβαρυντικών βαθμών, σύμφωνα με το σύστημα τιμών και επιβαρυντικών βαθμών του πίνακα Ι του παρόντος εγγράφου. Εάν ο επιβαρυντικός βαθμός για τις επιδόσεις ως προς τις παραμέτρους γ), δ),  ε), στ) ή ζ) είναι μεγαλύτερος από την τιμή που χαρακτηρίζεται ως "φραγμός" στο σύστημα του πίνακα του παρόντος εγγράφου, το προϊόν δεν πληροί τις προϋποθέσεις για το οικολογικό σήμα.  Πίνακας Παράμετροι, τιμές και επιβαρυντικοί βαθμοί:  "" ID="1">Ανανεώσιμοι πόροι, ΑΠ (τόνοι ξύλου/τόνο απορροφητικού χαρτιού)> ID="2">t ξύλου/t ι 0,1 = 0 0,1 ) t ξύλου/t ι 0,7 = 0,3 0,7 ) t ξύλου/t ι 1,3 = 0,6 1,3 ) t ξύλου/t ι 1,9 = 0,9 1,9 ) t ξύλου/t ι 2,5 = 1,2 2,5 ) t ξύλου/t ι 3,5 = 1,5 3,5 ) t ξύλου/t= 2> ID="3">Y1"> ID="1">Μη ανανεώσιμοι πόροι, ΜΑΠ (ΤΙΠΠ/τόνο απορροφητικού χαρτιού)> ID="2">ΤΙΠΠ/t ι 0,1 = 0 0,1 ) ΤΙΠΠ/t ι 0,2 = 0,3 0,2 ) ΤΙΠΠ/t ι 0,3 = 0,6 0,3 ) ΤΙΠΠ/t ι 0,4 = 0,9 0,4 ) ΤΙΠΠ/t ι 0,5 = 1,2 0,5 ) ΤΙΠΠ/t= 2,4> ID="3">Y2"> ID="1">Διοξείδιο του άνθρακα, CO2 (τόνοι CO2/τόνο απορροφητικού χαρτιού)> ID="2">t CO2/t ι 0,6 = 0 0,6 ) t CO2/t ι 1,2 = 1 1,2 ) t CO2/t ι 1,8 = 2 1,8 ) t CO2/t ι 2,4 = 3 2,4 ) t CO2/t ι 3,0 = 4 3,0 ) t CO2/t= Φραγμός> ID="3">Y3"> ID="1">Διοξείδιο του θείου SO2 (kg S/τόνο απορροφητικού χαρτικού)> ID="2">kg S/t ι 0,5 = 0 0,5 ) kg S/t ι 2,0 = 1 2,0 ) kg S/t ι 4,0 = 2 4,0 ) kg S/t ι 7,0 = 3 7,0 ) kg S/t ι 10,0 = 4 10,0 ) kg S/t= Φραγμός> ID="3">Y4"> ID="1">Οργανικές ουσίες στα ύδατα, COD (kg COD/τόνο απορροφητικά χαρτιού)> ID="2">kg COD/t ι 6 = 0 6 ) kg COD/t ι 15 = 1 15 ) kg COD/t ι 40 = 2 40 ) kg COD/t ι 60 = 3 60 ) kg COD/t ι 80 = 4 80 ) kg COD/t= Φραγμός> ID="3">Y5"> ID="1">Οργανοχλωριούχες ενώσεις, AOX (kg AOX/τόνο απορροφητικού χαρτιού)> ID="2">kg AOX/t ι 0,1 = 0 0,1 ) kg AOX/t ι 0,3 = 0,6 0,3 ) kg AOX/t ι 0,5 = 1,2 0,5 ) kg AOX/t= Φραγμός> ID="3">Y6"> ID="1">Απόβλητα (τόνοι αποβλήτων/τόνο απορροφητικού χαρτιού> ID="2">t αποβλ./t ι - 0,8 = 0 - 0,8 ) t αποβλ./t ι 0,3 = 1 - 0,3 ) t αποβλ./t ι 0,02 = 2 0,02 ) t αποβλ./t ι 0,2 = 3 0,2 ) t αποβλ./t ι 0,4 = 4 0,4 ) t αποβλ./t= Φραγμός> ID="3">Y7"> ID="2">Σύνολο επιβαρυντικών βαθρμών > ID="3">Σ Y ">Το προσάρτημα του παρόντος εγγράφου αποτελεί κατευθυντήριο άξονα για τον υπολογισμό και την δοκιμή των επιδόσεων προϊόντων ως προς αυτές τις παραμέτρους.  iii) Για τη χορήγηση του σήματος σε προϊόν, το άθροισμα των επιβαρυντικών βαθμών, που υπολογίζεται σύμφωνα με τον πίνακα, δεν πρέπει να υπερβαίνει το 7,5.  iv) Οι τιμές δεν πρέπει να υπερβαίνουν αυτές που ορίζονται ως "φραγμός". Αυτό αφορά τις παραμέτρους CO2, SO2, COD, AOX και τα απόβλητα.   Κριτήριο επιδόσεων  Το προϊόν πρέπει να είναι κατάλληλο για χρήση.   Προσάρτημα  ΜΕΘΟΔΟΣ ΥΠΟΛΟΓΙΣΜΟΥ ΚΑΙ ΔΟΚΙΜΗΣ ΓΙΑ ΚΑΘΕ ΠΑΡΑΜΕΤΡΟ Περιεχόμενα 1. Ορισμοί, υπολογισμός και δοκιμές των παραμέτρων27 1.1 Ανανεώσιμοι πόροι27 1.2. Μη ανανεώσιμοι πόροι28 1.3. Διοξείδιο του άνθρακα, CO228 1.4. Θείο/διοξείδιο του θείου, SO229 1.5. Οργανικές ουσίες στα ύδατα29 1.6. Οργανοχλωριούχες ενώσεις, AOX30 1.7. Απόβλητα30 2. Επιθεωρήσεις και συχνότητα δοκιμών31 2.1. Εκλογή εργαστηρίου αναλύσεων31 2.2. Υπολογισμός των τιμών των εκπομπών31 2.3. Συχνότητα δοκιμών31 2.4. Διαχείριση των δασών31 1. Ορισμοί, υπολογισμός και δοκιμές των παραμέτρων Στο παρόν προσάρτημα ορίζονται οι παράμετροι του πίνακα I του εγγράφου για τα κριτήρια και αναφέρονται οι σχετικές μέθοδοι δοκιμών.  1.1. Ανανεώσιμοι πόροι:  Ορισμός της "διαχείρισης των δασών":  Στο πλαίσιο της παρούσας απόφασης για τη διαχείριση των δασών υιοθετείται ο ορισμός του ψηφίσματος H1-Γενικοί κατευθυντήριοι άξονες για την αειφορική διαχείριση των δασών στην Ευρώπη-που εγκρίθηκε από την υπουργική συνδιάσκεψη για την προστασία των  δασών στην Ευρώπη, στο Ελσίνκι, τον Ιούνιο του 1993:  Η διαχείριση και χρήση των δασών και δασικών γαιών κατά τρόπο, και σε βαθμό, που διατηρεί την βιοποικιλία τους, την παραγωγικότητά τους, την δυνατότητα αναπαραγωγής τους, την ζωτικότητά τους και το δυναμικό τους να εκπληρωθούν, στο παρόν και στο μέλλον,  οικολογικές, οικονομικές και κοινωνικές λειτουργίες, σε τοπικό, εθνικό και πλανητικό επίπεδο, και που δεν βλάπτει άλλα οικοσυστήματα.  Στην περίπτωση των κρατών που δεν έχουν εγκρίνει το ψήφισμα του Ελσίνκι, υιοθετείται ο ορισμός της διαχείρισης των δασών στο έγγραφο "Μη νομικά δεσμευτική, επίσημη δήλωση αρχών για μια παγκόσμια συναίνεση σχετικά με τη διαχείριση, τη διατήρηση και την  αειφορική ανάπτυξη των δασών κάθε είδους", που εγκρίθηκε στη διάσκεψη των Ηνωμένων Εθνών για το περιβάλλον και την ανάπτυξη, Rio de Janeiro, Ιούνιος 1992.  Στο τέλος της τριετούς περιόδου, η παρούσα απόφαση θα αναθεωρηθεί υπό το φως των εξελίξεων όσον αφορά τους λειτουργικούς κατευθυντήριους άξονες και πολιτικές σχετικά με τη διαχείριση των δασών που χαράσσονται σε διεθνή βήματα.  Ορισμός της "κατανάλωσης ανανεώσιμων πόρων":  Οι πρώτες ύλες συνίσταται στις φυτικές ίνες που χρησιμοποιούνται στην παραγωγή απορροφητικού χαρτιού/χαρτιού, δηλαδή κυρίως ξύλο αλλά πρέπει να συμπεριλαμβάνονται και οι άλλοι πόροι, όπως το μπαμπού, το πεννίσετο το πορφυρούν και άλλα μέρη μονοετών  φυτών που καλλιεργούνται για τον προσπορισμό πρώτων υλών για την παραγωγή απορροφητικού χαρτιού/χαρτιού, εφόσον χρησιμοποιούνται. Αν χρησιμοποιούνται φυτικές ίνες για την παραγωγή ενέργειας μέσα στο ίδιο το εργοστάσιο χαρτοποιίας, πρέπει να  συνυπολογίζεται και αυτή η ποσότητα.  Από τους υπολογισμούς εξαιρούνται υλικά όπως:  - τα απορρίμματα χαρτιών (όπως ορίζονται στο σημείο 1.7),  - ξυλεία από αραιώσεις για να δημιουργηθεί χώρος για την ανάπτυξη γειτονικών δένδρων ή για την απομάκρυνση ασθενών δένδρων ή δένδρων που έχουν υποστεί ζημίες,  - ξυλεία από κατακείμενα δένδρα ή από δένδρα που έχουν υποστεί ζημίες από τον άνεμο ή το βάρος του χιονιού,  - τα απορρίματα ξύλου, το πριονίδι και τα απορρίματα πρίσεως και οι φλοιοί δένδρων,  - τα απόβλητα της γεωργίας (υπολείμματα κατεργασίας ζαχαροκαλάμου, άχυρο κ.λπ.). Το άχυρο δεν θεωρείται ως γεωργικό απόβλητο, εάν καλλιεργείται για τον προσπορισμό πρώτων υλών της χαρτοποιίας.  Υπολογισμός των "ανανεώσιμων πόρων":  Η παράμετρος αυτή πρέπει να εκλαμβάνεται ως μέρος του ισοζυγίου μάζας στην παραγωγή απορροφητικού χαρτιού/χαρτιού. Η περίοδος μετρήσεως του ισοζυγίου μάζας πρέπει να είναι ένα έτος. Μετράται η ποσότητα ξύλου ή αναλόγων πρώτων υλών που χρησιμοποιείται  ανά τόνο παραγόμενου προϊόντος απορροφητικού χαρτιού/χαρτιού. Αν το εργοστάσιο χαρτοποιίας εισάγει πολτό για την παραγωγή απορροφητικού χαρτιού/χαρτιού, πρέπει να εφοδιάζεται από τον προμηθευτή του με την απαραίτητη τεκμηρίωση.  1.2. Μη ανανεώσιμοι πόροι:  Ορισμός της "κατανάλωσης μη ανανεώσιμων πόρων":  Λαμβάνεται υπόψη μόνον η κατανάλωση ορυκτών καυσίμων που συνδέεται με τις παραγωγικές φάσεις της διάρκειας ζωής, συμπεριλαμβανομένης της κατανάλωσης ορυκτών καυσίμων για την παραγωγή ηλεκτρικής ενέργειας στο δημόσιο δίκτυο ηλεκτρισμού. Συνεκτιμώνται  τρεις πηγές ενέργειας: άνθρακας, πετρέλαιο και φυσικό αέριο.  Υπολογισμός των "μη ανανεώσιμων πόρων":  Θεωρείται ότι οι μη ανανεώσιμοι πόροι είναι συνδυασμός των διαθέσιμων σχετικών ποσοτήτων και διαφόρων εκπομπών από διάφορες πηγές. Για το λόγο αυτό, η παράμετρος εκφράζεται σε ΤΙΠΠ-Τόνοι Ισοδυνάμων Πετρελαϊκών Πόρων.  Η παράμετρος αυτή πρέπει να εκλαμβάνεται ως μέρος του ισοζυγίου μάζας στην παραγωγή απορροφητικού χαρτιού/χαρτιού. Η περίοδος μετρήσεως του ισοζυγίου μάζας πρέπει να είναι ένα έτος.  ΜΑΠ (ΤΙΠΠ/τόνο χαρτιού) (6) = X τόνοι πετρελαίου/τόνους χαρτιού + 0,11 x y (τόνοι άνθρακα/τόνοι χαρτιού) + 7,3 x 10-4 x Ζ (m 3 φυσικού αερίου/τόνοι χαρτιού) + 5,0 x 10-4 x v (kWh/τόνοι χαρτιού),  όπου:  x = η χρησιμοποιούμενη ποσότητα πετρελαίου καύσεως, σε τόνους y = η χρησιμοποιούμενη ποσότητα άνθρακα, σε τόνους z = η χρησιμοποιούμενη ποσότητα φυσικού αερίου σε κανονικές θερμοκρασίας και πίεσης, σε m 3 και v = η χρησιμοποιούμενη ποσότητα ηλεκτρικής ενέργειας, σε kWh.  1.3. Διοξείδιο του άνθρακα, CO2:  Ορισμός των "εκπομπών διοξειδίου του άνθρακα (CO2)":  Πρέπει να λαμβάνεται υπόψη η έκλυση CO2 από τα ορυκτά καύσιμα και την παραγωγή ηλεκτρικής ενέργειας, που οφείλεται στην παραγωγή του πολτού και του απορροφητικού χαρτιού/χαρτιού, μη συμπεριλαμβανομένης της έκλυσης CO2 από τη χρήση ανανεώσιμων πόρων.  Αντίθετα, πρέπει να συνυπολογίζεται η ποσότητα CO2 που εκλύεται τόσο από την παραγωγή πολτού όσο και από την παραγωγή απορροφητικού χαρτιού/χαρτιού.  Υπολογισμός των "εκπομπών διοξειδίου του άνθρακα (CO2)":  Οι εκπομπές CO2 προέρχονται από τους μη ανανεώσιμους πόρους καθώς και από το μερίδιο στις εκπομπές 02 της παραγωγής ηλεκτρικής ενέργειας εκτός του εργοστασίου.  Η παράμετρος αυτή πρέπει να εκλαμβάνεται ως μέρος του ισοζυγίου μάζας στην παραγωγή απορροφητικού χαρτιού/χαρτιού. Η περίοδος μετρήσεως του ισοζυγίου μάζας πρέπει να είναι ένα έτος.  CO2 (τόνοι/τόνο χαρτιού) = 3,00 x (τόνοι πετρελαίου/τόνοι χαρτιού) + 2,50 x y (τόνοι άνθρακα/τόνο χαρτιού) + 2,22 x 10-3 x Z (m 3 φυσικού αερίου/τόνο χαρτιού) + 4,4 x 10-4 x v (kWh/τόνο χαρτιού)- όπου:  x = η χρησιμοποιούμενη ποσότητα πετρελαίου καύσεως, σε τόνους y = η χρησιμοποιούμενη ποσότητα άνθρακα, σε τόνους z = η χρησιμοποιούμενη ποσότητα φυσικού αερίου σε κανονικές συνθήκες θερμοκρασίας και πίεσης, σε m 3 και V = η χρησιμοποιούμενη ποσότητα ηλεκτρικής ενέργειας, σε kWh.  Δοκιμές για το διοξείδιο του άνθρακα, CO2:  Το CO2 υπολογίζεται με βάση ένα ισοζύγιο μάζας των διαφόρων πηγών ενέργειας που χρησιμοποιούνται.  1.4, Θείο, S/διοξείδιο του θείου SO2:  Ορισμός των "εκπομπών θείου, (S), διοξειδίου του θείου, (SO2)":  Πρέπει να περιλαμβάνεται η ποσότητα θείου που εκλύεται τόσο από την παραγωγή πολτού όσο και από την παραγωγή απορροφητικού χαρτιού/χαρτιού και η σχετική αριθμητική τιμή πρέπει να προκύπτει από μετρήσεις στα εργοστάσια χαρτοποιίας. Το μερίδιο της εκτός  του εργοστασίου ηλεκτροπαραγωγής είναι η μέση τιμή των εκπομπών SO2 από την παραγωγή της αναγκαίας ηλεκτρικής ενέργειας. Αν χρησιμοποιείται τεχνολογία καθαρισμού, ο υπολογισμός πρέπει να βασίζεται στις εκπομπές μετά τον καθαρισμό.  Υπολογισμός των "εκπομπών θείου, (S), διοξειδίου του θείου, (SO2)":  Οι εκπομπές SO2 προέρχονται από τους μη ανανεώσιμους πόρους και από χημικές ουσίες. Ένα μέρος της μη ανανεώσιμης ενέργειας είναι η ηλεκτρική και, όταν χρησιμοποιείται ηλεκτρική ενέργεια, πρέπει να συνυπολογίζεται το μερίδιο της εκτός του εργοστασίου  ηλεκτροπαραγωγής στις εκπομπές SO2. Στον τύπο για τις εκπομπές SO2 που παρατίθεται παρακάτω έχει ληφθεί υπόψη μόνον το σχετικό με την ενέργεια SO2.  Η παράμετρος αυτή πρέπει να εκλαμβάνεται ως μέρος του ισοζυγίου μάζας στην παραγωγή απορροφητικού χαρτιού/χαρτιού. Η περίοδος μετρήσεως του ισοζυγίου μάζας πρέπει να είναι ένα έτος.  SO2 (kg S/τόνοι χαρτιού) = kg S/τόνοι χαρτιού (μετρώμενα) + 1,25 x 10-3 x V (kWh/τόνοι χαρτιού) όπου:  V = η χρησιμοποιούμενη ηλεκτρική ενέργεια, σε kWh.  Δοκιμές για το θείο (S), διοξείδιο του θείου (SO2):  Το SO2 είτε υπολογίζεται με βάση ένα ισοζύγιο μάζας ή μετράται στην καπνοδόχο σύμφωνα με το πρότυπο VDI 2462.  1.5. Οργανικές ουσίες στα ύδατα, COD:  Ορισμός των "οργανικών ουσιών στα ύδατα, COD":  Για την περιγραφή της ρύπανσης των υδάτων από οργανικές ύλες χρησιμοποιείται η παράμετρος COD.  Υπολογισμός των "οργανικών ουσιών στα ύδατα, COD":  Η απαίτηση οξυγόνου COD προσδιορίζεται σε αδιήθητο δείγμα. Αυτό σημαίνει ότι συμπεριλαμβάνεται το οργανικό μέρος των αιωρουμένων στερεών. Το ανόργανο μέρος τους θεωρείται κατά κανόνα αβλαβές και προκαλεί μόνον τοπικά φαινόμενα, ανάλογα με το είδος του  ηθμού και του υποδοχέα. Κατά συνέπεια, δεν συνυπολογίζεται η παράμετρος "ολικά αιωρούμενα στερεά". Αν χρησιμοποιείται τεχνολογία καθαρισμού, ο υπολογισμός πρέπει να βασίζεται στις απορρίψεις μετά τον καθαρισμό.  Αν χρησιμοποιούνται οι υπηρεσίες δημοσίων εγκαταστάσεων επεξεργασίας λυμάτων, πρέπει για τους υπολογισμούς να λαμβάνονται υπόψη στο ισοζύγιο μάζας η ενέργεια που καταναλώνεται καθώς και οι εκπομπές που οφείλονται στην ενέργεια. Πρέπει να χρησιμοποιείται  το σχετικό μερίδιο εκφρασμένο σε ποσοστό επί τοις εκατό.  Η παράμετρος αυτή πρέπει-όπως έχει ήδη αναφερθεί-να εκλαμβάνεται ως μέρος του ισοζυγίου μάζας στην παραγωγή απορροφητικού χαρτιού/χαρτιού. Η περίοδος μετρήσεως του ισοζυγίου μάζας πρέπει να είναι ένα έτος.  Δοκιμές για τις οργανικές ουσίες στα ύδατα, COD:  Η COD μετράται σε αδιήθητα δείγματα σύμφωνα με το πρότυπο ISO 6060.  1.6. Οργανοχλωριούχες ενώσεις, AOX:  Ορισμός των "οργανοχλωριούχων ενώσεων, AOX":  Θεωρείται ότι η παράμετρος AOX είναι η ποσότητα προσροφητών αλογονούχων οργανικών ενώσεων που απορρίπτονται από το εργοστάσιο. Πρόκειται για ένα άθροισμα, το οποίο αποτελεί δείκτη της συνολικής ποσότητας ουσιών που προσροφώνται σε οργανικές ύλες (με τη  μέθοδο του ενεργού άνθρακα), π.χ. σε χλωριούχες ουσίες λυμάτων που τείνουν να προσροφηθούν στην ιλύ των εγκαταστάσεων επεξεργασίας λυμάτων. Οι οργανοχλωριούχες ενώσεις εκφράζονται σε kg AOX/τόνο απορροφητικού χαρτιού/χαρτιού.  Υπολογισμός των "οργανοχλωριούχων ενώσεων":  Αν χρησιμοποιείται τεχνολογία καθαρισμού, ο υπολογισμός πρέπει να βασίζεται στις απορρίψεις μετά τον καθαρισμό. Αν τα απορριπτόμενα λύματα διοχετεύονται σε δημόσιες εγκαταστάσεις καθαρισμού λυμάτων, ο υπολογισμός πρέπει να βασίζεται στο πραγματικό επί  τοις εκατό ποσοστό καθαρισμού που επιτυγχάνεται στις συγκεκριμένες εγκαταστάσεις.  Η παράμετρος αυτή πρέπει να εκλαμβάνεται ως μέρος του ισοζυγίου μάζας στην παραγωγή απορροφητικού χαρτιού/χαρτιού. Η περίοδος μετρήσεως του ισοζυγίου μάζας πρέπει να είναι ένα έτος.  Δοκιμές για τις οργανοχλωριούχες ενώσεις, AOX:  Η AOX μετράται σύμφωνα με το πρότυπο ISO 9562.  1.7. Απόβλητα:  Ορισμός των αποβλήτων (θετικών και αρνητικών):  Τα απόβλητα περιλαμβάνουν όλα τα στερεά απορρίματα που απαιτούν τελική διάθεση. Αυτό σημαίνει ότι πρέπει να συνυπολογίζονται η ιλύς των εγκαταστάσεων επεξεργασίας λυμάτων και η τέφρα από την αποτέφρωση. Αν τα λύματα υφίστανται επεξεργασία σε δημόσιες  εγκαταστάσεις, οι εκπομπές που θα χρησιμοποιηθούν στους υπολογισμούς πρέπει να είναι οι εκπομπές των δημοσίων εγκαταστάσεων.  Υπολογισμός των "αποβλήτων":  Πρέπει να προσδιορίζεται το σχετικό μερίδιο της παραγωγής απορροφητικού χαρτιού/χαρτιού και, με βάση αυτό το αποτέλεσμα, να υπολογίζεται η ποσότητα των αποβλήτων.  Αν οι δημόσιες εγκαταστάσεις είναι σταθμός αποτέφρωσης, πρέπει να λαμβάνονται υπόψη και οι εκπομπές στον ατμοσφαιρικό αέρα, να συνυπολογίζεται δε η σχετική ποσότητα απορριμάτων από τις εγκαταστάσεις αποτέφρωσης, π.χ. η τέφρα.  Η χρήση ανακυκλωμένων ινών θεωρείται "αποκομιδή αποβλήτων". Κατά συνέπεια, η ποσότητα ανακυκλωμένων ινών, που χρησιμοποιείται για την παραγωγή ενός τόνου απορροφητικού χαρτιού/χαρτιού, πρέπει να αφαιρείται από την ποσότητα αποβλήτων που συγκεντρώνεται  κατά την παραγωγική διαδικασία.  Η παράμετρος αυτή πρέπει να εκλαμβάνεται ως μέρος του ισοζυγίου μάζας στην παραγωγή απορροφητικού χαρτιού/χαρτιού. Η περίοδος μετρήσεως του ισοζυγίου μάζας πρέπει να είναι ένα έτος.  Απορρίματα χαρτιών:  Ως χρησιμοποιημένο χαρτί νοείται εκείνο που έχει παραχθεί σε προγενέστερη παραγωγική διαδικασία και έχει χρησιμοποιηθεί, ή τεκμαίρεται ότι έχει χρησιμοποιηθεί, για την εξυπηρέτηση του σκοπού για τον οποίο κατασκευάστηκε.  Όταν το εν λόγω χαρτί συλλέγεται αδιακρίτως και αποτελεί, κατόπιν, αντικείμενο διαλογής για να χρησιμοποιηθεί ως χαρτοπολτός, καλείται "ανακυκλωμένες ίνες", ενώ εκείνο που προορίζεται για παραγωγή ενέργειας ή τελική διάθεση καλείται "απορρίμματα  χαρτιού".  2. Επιθεωρήσεις και υπολογισμοί 2.1. Εκλογή εργαστηρίου αναλύσεων Οι αναλύσεις των χημικών ουσιών και των εκπομπών πρέπει να διεξάγονται από εργαστήρια που έχουν οριστεί από τον αρμόδιο οργανισμό ή είναι διαπιστευμένα σύμφωνα με τις απαιτήσεις του προτύπου EN 45001 ή ισοδυνάμων προτύπων.  Εναλλακτική δυνατότητα είναι η εκτέλεση των εργασιών αυτών από ιδρύματα εγγεγραμμένα σε μητρώα σύμφωνα με το πρότυπο ISO 9001 ή 9002.  2.2. Υπολογισμός των τιμών των εκπομπών Ο επιβαρυντικός βαθμός για κάθε παράμετρο πρέπει να υπολογίζεται σύμφωνα με τις αντίστοιχες παραγράφους του παρόντος προσαρτήματος και του σχετικού εγγράφου για τα κριτήρια.  Αν το εργοστάσιο χαρτοποιίας εισάγει χαρτοπολτό για την παραγωγή απορροφητικού χαρτιού/χαρτιού, πο προμηθευτές του πολτού πρέπει να παρέχουν στον παραγωγό απορροφητικού χαρτιού/χαρτιού την κατάλληλη τεκμηρίωση με τα κατάλληλα στοιχεία για τις εκπομπές  και την κατανάλωση πόρων που συνδέονται με τον πολτό. Οι προμηθευτές πολτού, έστω και αν δεν εδρεύουν στην Ευρωπαϊκή Κοινότητα, πρέπει να αποδέχονται την επιθεώρηση από τρίτους. Το συνολικό αποτέλεσμα πρέπει να βασίζεται στις παραμέτρους που  υπολογίστηκαν τόσο για το εργοστάσιο χαρτοποιίας όσο και, κατά περίπτωση, για την παραγωγή πολτού. Το σύνολο των επιβαρυντικών βαθμών παρέχεται από το συνολικό αποτέλεσμα, με τη βοήθεια του πίνακα I του παραρτήματος για τα κριτήρια.  Στην περίπτωση κατά την οποία η αίτηση απονομής του οικολογικού σήματος υποβάλλεται από εισαγωγέα, ο παραγωγός και ο προμηθευτής πρέπει να παρέχουν στον εισαγωγέα την κατάλληλη τεκμηρίωση με τα κατάλληλα στοιχεία για τις εκπομπές και την κατανάλωση  πόρων που συνδέονται με τον πολτό. Για τον προσδιορισμό των επιβαρυντικών βαθμών, πρέπει να συγκρίνονται τα αποτελέσματα με τον πίνακα I του παραρτήματος για τα κριτήρια.  Αν το εργοστάσιο χαρτοποιίας παράγει διάφορα προϊόντα, το σύνολο των εκπομπών του εργοστασίου για κάθε παράμετρο πρέπει να υπολογίζεται ανάλογα με το μέγεθος της παραγωγής του συγκεκριμένου προϊόντος κατά τη διάρκεια της ίδιας περιόδου με εκείνη που  αναφέρεται για τον υπολογισμό του ισοζυγίου μάζας για κάθε παράμετρο.  Αν η παραγωγή των τελικών ή ημιτελών προϊόντων έχει ως αποτέλεσμα εκπομπές ή απόβλητα και τη χρήση πόρων από δημόσιες εγκαταστάσεις, στους υπολογισμούς πρέπει να συνεκτιμώνται οι εκπομπές από τις εγκαταστάσεις αυτές.  2.3. Περίοδοι και συχνότητα δοκιμών Η συχνότητα δοκιμών για τις δειγματοληψίες και τις μετρήσεις πρέπει να είναι αρκετά υψηλή, ώστε να εξασφαλίζεται ότι το προϊόν ανταποκρίνεται στα κριτήρια που καθορίζονται στα σχετικά με κάθε κριτήριο έγγραφα.  2.4. Διαχείριση των δασών Όταν υποβάλλεται αίτηση απονομής του οικολογικού σήματος σε προϊόν που περιέχει παρθένο πολτό, ο αιτών πρέπει να καταθέτει δήλωση που να αναφέρει ότι ο πολτός αυτός προήλθε από δάση στα οποία εφαρμόζεται διαχείριση, όπως αυτή ορίζεται στο παρόν  προσάρτημα.   (1)() Στο προσάρτημα του παρόντος εγγράφου παρέχονται οι ορισμοί των όρων που σημειώνονται με αστερίσκο.(2) Στους τύπους χρησιμοποιείται η λέξη χαρτί αντί του απορροφητικού χαρτιού/χαρτιού.